แจ้งเรื่องการจอดรถมอเตอร์ไซต์ของเด็กนักเรียนโรงเรียนรัตนโกสินทร์สมโภชลาดกระบังที่นำมาจอดไว้บนทางสาธารณะเป็นร้อยกว่าคัน จอดแบบนี้ทั้งวัน ทุกวันจันทร์ถึงศุกร์ เวลา 07.30-16.30 จอดตั้งแต่หน้าแฟลต 25 ยาวไปถึงทางโค้งเข้าชุมชนโชน 6 เรียกได้ว่ายาวเป็นกิโลเลยทีเดียว ทำให้คนที่ขับรถไปมาสัญจรละแวกนั้นหาที่จอดรถไม่ได้ รวมถึงร้านค้าต่างๆที่เปิดขายของก็ไม่มีที่จอดรถด้วยเช่นกัน นอกจากนี้ยังไม่รวมถึงพ่อค้าแม่ค้าที่มาตั้งแผงลอยขายอาหารหน้าโรงเรียน ทั้งตอนเช้าและเย็น แถมยังนำกรวยมาตั้งปิดพื้นที่การตั้งแผงของตัวเอง เพื่อไม่ให้รถที่สัญจรมาจอด สำหรับพ่อค้าแม่ค้าที่มาขายมีช่วงเช้าเวลา 06.30 และช่วงเย็นเวลา 15.30 (ตั้งแผงบนทางเท้าด้วย) ทำให้ตอนเย็นเด็กเลิกเรียนไม่มีฟุตบาทเดิน ต้องลงมาเดินบนถนน เป็นเหตุให้รถติดและสัญจรลำยากมาก เกิดการเฉี่ยวชนเด็กหลายต่อหลายครั้ง ทั้งหมดนี้คือปัญหาที่สร้างความเดือดร้อนให้กับชุมชนร่มเกล้าโชน6 ที่อาศัยอยู่ในละแวกนี้ จึงอยากให้ผู้ว่า กทม. ลงมาแก้ไขอย่างจริงจังถึงปัญหานี้ด้วยครับ อนึ่ง มีการแจ้งปัญหานี้ไปกับทางสำนักงานเขตลาดกระบังแล้ว แต่ไม่ได้รับการแก้ไขแต่อย่างใด แค่มีเจ้าหน้าที่ลงพื้นที่ตรวจและพูดคุย แล้วเรื่องก็เงียบไปครับ ขอฝากเรื่องนี้ไว้ด้วยนะครับ เดือดร้อนจริงๆ ครับ